Секторот за инспекциски надзор во областа на социјалната заштита и заштита на децата при Министерството за труд и социјална политика, преку инспекторите Томислав Цветковски со службена легитимација број 28-0004 и Исмет Балажи со службена легитимација број 28-0019 изврши редовен инспекциски надзор над субјектот на инспекциски надзор Здружение за обезбедување социјални услуги ,,СОЦИО,, Гостивар - Давател на социјални услуги, со седиште на ,,Ул.,,Браќа Ѓиноски,, бр.20, Гостивар, застапуван од Претседател Марија Дробњак и со Записник ИП1 број 16-4 од 07.06.2024 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019, 302/2020, 311/2020, 163/2021, 294/2021, 99/2022, 236/2022 и 65/2023), го донесе следното

**Р Е Ш Е Н И Е**

Се наредува на Марија Дробњак, Претседател на Здружение за обезбедување социјални услуги ,,СОЦИО,, Гостивар (во натамошниот текст: Давателот на услугите), за отстранување на констатираните недостатоци и неправилности во примената на Законот за социјалната заштита, подзаконските, општите, поединечните и другите акти донесени врз негова основа, да ги преземе следните мерки во роковите и од страна на одговорното лице:

1.Давателот на услугата, односно координаторот во сите предмети на корисниците, да обезбеди доказ за подршка на корисникот во изборот на негувател од евиденцијата на достапни негуватели во соработка со стручниот работник во Центарот, односно корисникот да има дадена писмена изјава за согласност за негувателот, согласно член 106 од Законот и член 26 став 1 алинеја 1 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот („Службен весник на Република Северна Македонија,, број 268/2019, 198/2021 и 75/2023).

**Рокот за извршување на изречената инспекциска мерка изнесува 30 дена од приемот на решението**

2. Давателот на услугата, односно координаторот во сите предмети на корисниците, да врши непосреден увид во домот на корисникот најмалку еднаш месечно, односно да следи дали услугата од негувателот се дава континуирано и квалитено, согласно член 106 од Законот и член 26 тав 1 алинеја 4 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот („Службен весник на Република Северна Македонија,, број 268/2019, 198/2021 и 75/2023).

**Рокот за извршување на изречената инспекциска мерка изнесува 30 дена од приемот на решението**

3. Давателот на услугата да обезбеди докази за негувателот дека ги исполнува условите за давање на услугата помош и нега во домот, односно да има доказ за здравствена способност за вршење на дејноста, доказ за степен на образование, доказ дека не му е одземена или ограничена деловната способност, доказ дека не му е одземено вршењето на родителското право, доказ дека не му е изречена осуда за кривично дело со казна затвор над шест месеци, доказ дека не му е изречена забрана за вршење на должност, дејност и професија, согласно со член 106 од Законот и член 27 став 1 алинеја 1, 2, 3, 4, 5 и 6 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот („Службен весник на Република Северна Македонија,, број 268/2019, 198/2021 и 75/2023).

**Рокот за извршување на изречената инспекциска мерка изнесува 30 дена од приемот на решението**

4. Давателот на услугата во предметите и во дневниците што ги водат негувателите за корисниците на услугата помош и нега во домот, да обезбеди доказ за временскиот распоред на користење на услугата во текот на месецот, односно да се води евиденција за вкупниот број на часови потрошени за една услуга во текот на денот како и за времето на започнувањето на услугата и времето на завршувањето на услугата кои што се одредени од корисникот во договор со негувателот, односно координаторот и водителот на случајот, согласно со член 106 од Законот и член 14 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот („Службен весник на Република Северна Македонија,, број 268/2019, 198/2021 и 75/2023).

**Рокот за извршување на изречената инспекциска мерка изнесува 30 дена од приемот на решението**

5. Давателот на услугата за спроведената евалуација на дадените услуги и проценка на задоволството на корисниците за 2023 година, да изготви Извештај од спроведената евалуација и истиот да го доставил до Министерството за труд и социјална политика, Заводот за социјални дејности и Центарот согласно со член 106 од Законот и член 29 став 3 од Правилникот за начинот и обемот на социјалните услуги, нормативите и стандардите за давање на социјалните услуги помош и нега во домот („Службен весник на Република Северна Македонија,, број 268/2019, 198/2021 и 75/2023).

**Рокот за извршување на изречената инспекциска мерка изнесува 30 дена од приемот на решението**

6. Раководното или друго овластено лице во Давателот на социјални услуги се задолжува, веднаш по истекот на рокот за извршување на инспекциските мерки, а најдоцна **во рок од три дена** писмено да ги извести инспекторите дали се извршени инспекциските мерки, согласно член 334 став 4 од Законот.

Жалбата изјавена против ова решение, не го одлага неговото извршување.

**О б р а з л о ж е н и е**

Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеја 1 од Законот за социјалната заштита, преку инспекторите за социјална заштита Томислав Цветковски со службена легитимација број 28-0004 и Исмет Балажи со службена легитимација број 28-0019, изврши редовен инспекциски надзор над субјектот на инспекциски надзор Здружение за обезбедување социјални услуги ,,СОЦИО,, Гостивар со седиште на ,,Ул.,,Браќа Ѓиноски,, бр.20, Гостивар, застапуван од Марија Дробњак - Претседател на Давателот на социјални услуги и состави Записник ИП1 број 16-4 од 07.06.2024 година, во кој се констатирани недостатоци и неправилности во постапувањето на Давателот на социјалните услуги во постапката за давање на услуга помош и нега во домот.

Врз основа на изнесеното се одлучи како во диспозитивот на ова решение.

Жалбата не го задржува извршувањето на решението согласно член 340 став 2 од Законот.

**Правна поука:** Против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-4 од 14.06.2024 година.

Инспектори за социјална заштита:

Томислав Цветковски

Исмет Балажи